สวัสดีครับผมอายุ21ปี มีปัญหาอวัยวะเพศตอนแข็งตัวโค้งงอลงด้านล่างไม่ตั้งตรงทำให้การมี เพศสัมพันธ์ลำบากและรู้สึกเจ็บ ถือว่าเป็นเรื่องปกติไหมถ้าหากไม่ปกติมีวิธีไหนรักษาได้บ้างครับ
สวัสดีค่ะ การที่อวัยวะเพศไม่สามารถแข็งตัวตรงได้ตามปกตินั้น อาจจะมีภาวะ โรคอวัยวะเพศชายโค้งงอ หรือองคชาตโค้งงอ ทางการแพทย์เรียกว่า โรคพีโรนี ผู้ป่วยจะมีพังผืดแข็งที่องชาต ทำให้องคชาตสูญเสียความสามารถในการยืดหยุ่น ทำให้อวัยวะเพศชายเกิดการโค้งงอ หรือผิดรูปเมื่อมีการแข็งตัวได้ สาเหตุอื่นๆเช่น การไม่แข็งตัวจากสาเหตุทางกายหรือทางจิตใจอื่นๆ หรือมีแผล การติดเชื้อใดๆที่เยื่อบุอวัยวะเพศ ทำให้การแข็งตัวของอวัยวะเพศไม่เป็นไปตามปกติในเบื้องต้นไม่ซื้อยาปรับฮอร์โมน หรือยากระตุ้นการแข็งตัวของอวัยวะเพศใดๆมาใช้เอง งดการมีเพศสัมพันธ์ไปก่อนถ้าเจ็บมาก และถ้ายังมีอาการเป็นมากต่อเนื่อง จนรบกวนการมีเพศสัมพันธ์นั้น ควรไปพบแพทย์เพื่อตรวจร่างกาย ยืนยันการวินิจฉัยและรักษาตามสาเหตุต่อไป